I 1838 returnerte Macaulay til Storbritannia, ble valgt til parlamentet der han satt 1839-1847. Han gikk inn i regjeringen som krigsminister 1839-1841 i Melbournes regjering og derefter medlem av Russels regjering 1846-47. I 1841 tok han opp spørsmålet om opphavsrett; Macaulays posisjon var at dette innebar et monopol og som sådan måtte begrenses til det høyst nødvendige. Dette dannet grunnlaget for lovgivingen innen området i mange år. Han gikk også inn for parlamentariske reformer og for slaveriets avskaffelse.